
Α Π Ο Φ Α Σ Η  39/2026
ΘΕΜΑ : Προσωρινή διακοπή κυκλοφορίας οχημάτων – Διεξαγωγή παρελάσεων κατά τον εορτασμό της Εθνικής Επετείου 28ης Οκτωβρίου,  στις πόλεις  Αργοστολίου, Σάμης  και Πόρου του  Νομού  Κεφαλληνίας
Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΑΣΤΥΝΟΜΙΑΣ ΚΕΦΑΛΛΗΝΙΑΣ
       Έχοντας υπόψη τις διατάξεις:
    α)  Των άρθρων   55   παρ. 2  και 112 παρ. 16 του Ν. 5209/2025 (Α-100)   « Κώδικας  Οδικής  Κυκλοφορίας και άλλες διατάξεις »

    β)  Του  άρθρου  8 του  Ν. 2800 / 2000  (Α-41) «Αναδιάρθρωση Υπηρεσιών Υ.Δ.Τ»

    γ)  Του  άρθρου  11  του  Π.Δ. 141 / 1991 (Α-58)  «Αρμοδιότητες οργάνων και υπηρεσιακές ενέργειες προσώπων ΥΔΤ σε θέματα οργάνωσης Υπηρεσιών »
δ) Την υπ’ αριθ. 7170/26/2429355 από 27-10-2026 αναφορά του Τμήματος Τροχαίας Αργοστολίου

ε) Την υπ. αριθ. 7174/26/2419252 από 26-10-2026 αναφορά του  Αστυνομικού Τμήματος Σάμης
ΑΠΟΦΑΣΙΖΟΥΜΕ

   Στα πλαίσια της διεξαγωγής των παρελάσεων που θα διεξαχθούν στις πόλεις του Αργοστολίου, της Σάμης και του Πόρου την Τετάρτη 28-10-2026 και με σκοπό την  εξασφάλιση της  ομαλής  διεξαγωγής των ως άνω παρελάσεων,  την ασφάλεια των συμμετεχόντων  και την ασφαλή  κυκλοφορίας  πεζών και οχημάτων, τα παρακάτω: 
Αρθρο 1ο 
α) Για την πόλη του Αργοστολίου:

        1. Την προσωρινή   απαγόρευση κυκλοφορίας όλων των οχημάτων από την 11:00΄ώρα έως την 13:00΄ ώρα στα κατωτέρω τμήματα των οδών:

      - Στην οδό Ριζοσπαστών και συγκεκριμένα από την συμβολή της με την οδό Ι. Μομφεράτου έως  την συμβολή της με την οδό Δ. Δελαδέτσιμα.

      - Στην οδό Ι. Μομφεράτου, σε όλο το μήκος της.

       2. Την προσωρινή  απαγόρευση της στάσης και στάθμευσης όλων των οχημάτων από την 06:00΄ ώρα έως την 11:00΄ ώρα σε τμήμα της οδού Λεωφόρο Γ. Βεργωτή και συγκεκριμένα από την συμβολή της με την οδό Π. Μαρκεσίνη,  έως την συμβολή της με την οδό Π. Χοϊδά  (έμπροσθεν του Ιερού Μητροπολιτικού  Ναού Ευαγγελιστρίας).    
β) Για την πόλη της  Σάμης:

Την προσωρινή απαγόρευση της στάσης και στάθμευσης όλων των οχημάτων από την 09:00΄ ώρα, έως και την 13:00΄ ώρα, καθώς  και την  προσωρινή διακοπή κυκλοφορίας όλων των οχημάτων από την 11:00΄ ώρα, έως την 13:00΄ ώρα, σε τμήμα της  οδού  Λεωφόρο Ιωάννου Μεταξά και συγκεκριμένα  από την συμβολή της με την οδό Μ. Αλεξάνδρου,  έως την συμβολή της με την οδό Χωροφυλακής.     
γ) Για την πόλη του Πόρου:

Την προσωρινή απαγόρευση της στάσης και στάθμευσης όλων  των οχημάτων, καθώς και  την  προσωρινή διακοπή της κυκλοφορίας όλων των οχημάτων από την 10:00΄ ώρα, έως την 12:30΄ ώρα στην Λεωφόρο Γ. Μεταξά και συγκεκριμένα  από το ύψος της διασταύρωσής  της με την οδό 25ης Μαρτίου (θέση Παιδικής Χαράς) έως την διασταύρωσή της με την οδό Αλ. Παπάγου.
Άρθρο 2ο 
      Η κυκλοφορία των οχημάτων θα διεξάγεται από παρακαμπτήριες οδούς των πόλεων του Αργοστολίου, της Σάμης και του Πόρου που δεν παρεμποδίζεται η κυκλοφορία των οχημάτων, με μέριμνα και φροντίδα του  Τμήματος Τροχαίας Αργοστολίου, του Αστυνομικού Τμήματος Σάμης και  του  Αστυνομικού Σταθμού  Ελειου-Πρόνων .   

   Άρθρο 3ο 

       Οι παραβάτες της παρούσης διώκονται τιμωρούνται  σύμφωνα με τις διατάξεις του  Ν.  5209/2025 (Α-100)   « Κώδικας  Οδικής  Κυκλοφορίας και άλλες διατάξεις », καθώς και τις εκάστοτε ισχύουσες διατάξεις.  
Άρθρο 4ο 
Η ισχύς της παρούσας αρχίζει από την τοποθέτηση της σχετικής σήμανσης και τις υποδείξεις των τροχονόμων.

ΑΝΑΡΤΗΤΕΑ ΣΤΟ ΔΙΑΔΙΚΤΥΟ


ΑΔΑ: ΨΛΞΥ46ΜΤΛΒ-4Α0


Αργοστόλι 27 Οκτωβρίου 2026





ΑΠΟΔΕΚΤΕΣ ΓΙΑ ΕΝΕΡΓΕΙΑ 


1.  ΤΜΗΜΑ ΤΡΟΧΑΙΑΣ ΑΡΓΟΣΤΟΛΙΟΥ


2. ΑΣΤΥΝΟΜΙΚΟ ΤΜΗΜΑ ΣΑΜΗΣ 


3.  ΑΣΤΥΝΟΜΙΚΟ ΣΤΑΘΜΟ ΕΛΕΙΟΥ-ΠΡΟΝΩΝ


4.   Κέντρο R/T   


ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ 


1. κ. ΕΙΣΑΓΓΕΛΕΑΣ ΠΛΗΜ-ΚΩΝ ΚΕΦ-ΝΙΑΣ


2. ΓΕ.Π.Α.Δ ΙΟΝΙΩΝ ΝΗΣΩΝ


3. ΓΕ.Π.Α.Δ ΙΟΝΙΩΝ ΝΗΣΩΝ/ΓΡΑΦΕΙΟ 


    ΕΝΗΜΕΡΩΣΗΣ ΔΗΜΟΣΙΟΓΡΑΦΩΝ     


4. ΠΕΡΙΦΕΡΕΙΑΚΗ ΕΝΟΤΗΤΑ ΚΕΦΑΛΛΗΝΙΑΣ                                                            


    Δ/νση Μεταφορών & Επικοινωνιών   


5. ΔΗΜΟΣ ΑΡΓΟΣΤΟΛΙΟΥ  (δια μέσου Τ.Τ. Αργοστολίου)	                     


6. ΔΗΜΟΣ ΣΑΜΗΣ (δια μέσου Α.Τ. Σάμης) 


7.  Δ.Ε. ΕΛΕΙΟΥ-ΠΡΟΝΩΝ (δια μέσου Τ.Τ. Αργοστολίου)


8. Παρ’ ημίν βιβλίο αποφάσεων ρύθμισης κυκλοφορίας 





                                                                                                       





Ο  ΔΙΕΥΘΥΝΤΗΣ


Χρήστος Χαρ. ΚΟΛΕΤΣΗΣ


Αστυν. Διευθυντής








 








